SET ปิดเช้าบวก 7 จุด อานิสงส์ “ฟันด์โฟลว์” ไหลเข้า จับตาบ่ายวิ่งต่อ!
SET ปิดเช้าบวก 7 จุด ตามต่างประเทศ หลังเงินบาทเริ่มปรับตัวแข็งค่าหนุน “ฟันด์โฟลว์” ไหลเข้าต่อเนื่อง แนวโน้มช่วงบ่ายคาดเคลื่อนไหวในแดนบวกต่อ ให้แนวรับไว้ที่ 1,610 จุด และแนวต้าน 1,620 จุด
SET ปิดเช้าบวก 7 จุด ตามต่างประเทศ หลังเงินบาทเริ่มปรับตัวแข็งค่าหนุน “ฟันด์โฟลว์” ไหลเข้าต่อเนื่อง แนวโน้มช่วงบ่ายคาดเคลื่อนไหวในแดนบวกต่อ ให้แนวรับไว้ที่ 1,610 จุด และแนวต้าน 1,620 จุด
1 พ.ย. 2565

นายวทัญ จิตต์สมนึก ผู้อำนวยการฝ่ายวิเคราะห์กลยุทธ์ บล.พาย กล่าวว่า ตลาดหุ้นไทยช่วงเช้าปรับขึ้นตามตลาดหุ้นอื่นในภูมิภาคเอเชียที่ส่วนใหญ่เคลื่อนไหวอยู่ในแดนบวก รวมถึงดัชนีดาวโจนส์ฟิวเจอร์ที่ปรับตัวขึ้นด้วย ขณะเดียวกันก็เริ่มเห็นสัญญาณการแข็งค่าของค่าเงินบาท หลังธนาคารแห่งประเทศไทย (ธปท.) เปิดเผยดุลบัญชีเดินสะพัด เดือนก.ย.เกินดุล และยังส่งผลให้เงินทุนต่างชาติไหลเข้าต่อเนื่อง โดยมองแนวโน้มน่าจะเห็นการซื้อสุทธิหุ้นไทยต่อเนื่องอยู่ หากเงินบาทแข็งค่า
โดยแนวโน้มตลาดหุ้นไทยในช่วงบ่าย นายวทัญ คาดว่าดัชนีฯ น่าจะเคลื่อนไหวอยู่ในแดนบวกได้ต่อ จากนักลงทุนยังคงรอดูผลการประชุมธนาคารกลางสหรัฐ (เฟด) ซึ่งจะทราบผลได้ในวันพฤหัสบดีนี้ (ตามเวลาประเทศไทย) ซึ่งคาดว่าผลจะเป็นบวกต่อตลาดมากกว่า ให้แนวรับไว้ที่ 1,610 จุด และแนวต้าน 1,620 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
AAI มูลค่าการซื้อขาย 3,751.15 ล้านบาท ปิดที่ 7.65 บาท เพิ่มขึ้น 2.10 บาท
PTTEP มูลค่าการซื้อขาย 1,405.83 ล้านบาท ปิดที่ 184.50 บาท เพิ่มขึ้น 3.00 บาท
SCC มูลค่าการซื้อขาย 1,289.81 ล้านบาท ปิดที่ 335.00 บาท เพิ่มขึ้น 11.00 บาท
DELTA มูลค่าการซื้อขาย 1,274.25 ล้านบาท ปิดที่ 600.00 บาท เพิ่มขึ้น 20.00 บาท
KBANK มูลค่าการซื้อขาย 976.68 ล้านบาท ปิดที่ 146.00 บาท ราคาไม่เปลี่ยนแปลง